proxectonos/corpus_dominio_legal_administrativo_tmp huggingface dataset:
DH. A36.64322 CONCESIÓN DUN CAUDAL DE AUGA Ó CONCELLO DE PORTAS (PONTEVEDRA) CON DESTINO A ABASTECEMENTO DE POBOACIÓN E A USO INDUSTRIAL
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 18/11/2020)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 2 de novembro de 2020 e como resultado do expediente incoado ó efecto, outorgouse ó Concello de Portas unha concesión de 398.930 m3 anuais de auga que procede dunha captación do río Umia no lugar de Rabuñade, na parroquia de Baión (San Xoán), no concello de Vilanova de Arousa (Pontevedra), con destino a abastecemento de poboación e a uso industrial. O xefe do Servizo de Tramitación Técnico-Administrativa do Dominio Público Hidráulico Airam Smarandache Lopez Vieja
TRÁMITE DE EXPOSICIÓN PÚBLICA DOS EXPTES. DE MODIFICACIÓN DE CRÉDITOS- SUPLEMENTO DE CRÉDITO Nº 19-P/2020, CRÉDITO EXTRAORDINARIO Nº 20-P/2020 E CRÉDITO EXTRAORDINARIO Nº 21-P/2020
ADMINISTRACIÓN LOCAL — Municipal — Lalín (Presupostos e cadros de persoal, 05/11/2020)

O Pleno da Corporación do Concello de Lalín, en sesión ordinaria celebrada o día 30 de outubro de 2020, aprobou provisionalmente os seguintes expedientes de modificación de créditos dentro do vixente orzamento municipal, do exercicio 2019 prorrogado para o 2020: De conformidade co disposto nos artigos 169.1 e 177.2 do RD Lexislativo 2/2004 que establece o Texto Refundido da Lei Reguladora das Facendas Locais, de 5 de marzo, e 20.1 e 38.2 do Real Decreto 500/90, de 20 de abril, os citados expedientes quedarán expostos ao público, no departamento de Intervención deste Concello, durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia a efectos de presentación de reclamacións polos interesados. De non presentar reclamacións durante o período sinalado, os expedientes consideraranse definitivamente aprobados, en virtude do disposto nos artigos 169.1 e 177.2 en relación co artigo 169.1 do RD Lexislativo 2/2004 do Texto Refundido da Lei Reguladora das Facendas Locais, e 38.2 en relación co 20.1 do Real Decreto 500/90, do 20 de abril. Lalín, 30 de outubro de 2020 A Concelleira de Facenda Mª Paz Pérez Asorey Documento asinado dixitalmente
IN407A 2020/004-4. CONCESIÓN A CONSORCIO ZONA FRANCA DE VIGO, DE AUTORIZACIÓN DE CONSTRUCIÓN DUNHA INSTALACIÓN ELÉCTRICA NOS CONCELLOS DE SALVATERRA DE MIÑO E AS NEVES
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 27/11/2020)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía, Emprego e Industria no prazo dun mes, contado a partir do día seguinte ao da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuízo de que os interesados poidan interpoñer calquera outro recurso que consideren pertinente. Pontevedra, 22 de xullo de 2020 O xefe territorial Ignacio Rial Santomé
DELEGACIÓN DAS ATRIBUCIÓNS DA ALCALDÍA 15 DE XULLO
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 30/07/2020)

Asunto: Delegación de atribucións da alcaldía. Faise pública a seguinte resolución da alcaldía número 2020-525 de data 14/07/2020 ASUNTO: Delegación da Alcaldía na tenente de alcalde M.ª Ángeles Domínguez Fernández, para a realización da recepción da EDAR para o 15 de xullo de 2020. De conformidade co establecido no artigo 47 do Regulamento de organización, funcionamento e réxime xurídico das entidades locais, Primeiro. Designar a tenente de alcalde, M.ª Ángeles Domínguez Fernández, para que me substitúa no exercicio das facultades propias da Alcaldía, o día 15-07-2020 de 9:00 h ata as 12:00 h. Segundo. Dar conta ao Pleno na primeira sesión que se realice. Terceiro. Publicar a presente resolución no Boletín Oficial da Provincia”. O Alcalde Jose A Cacabelos Rico
APROBACIÓN PROVISIONAL EXPEDIENTE CRÉDITO EXTRAORDINARIO 21-2020
ADMINISTRACIÓN LOCAL — Municipal — Salvaterra de Miño (Presupostos e cadros de persoal, 24/08/2020)

O Pleno da Corporación, na sesión extraordinaria e urxente celebrada o día 14 de agosto de 2020 aprobou con carácter provisional o Expediente de Modificación de créditos 21/2020 na modalidade de crédito extraordinario financiado con baixas por importe de 7.500,00 €. De conformidade co disposto nos artigos 169 e 177.2 do R. D. L.2/2004, Texto Refundido da Lei reguladora das Facendas Locais, artigos 20.1 e 38.2 do R. D. 500/90, de 20 de abril, o devandito expediente exponse ó público durante un prazo de quince días hábiles, contados a partires do seguinte á data de inserción do presente anuncio no Boletín Oficial da Provincia. Durante este prazo os interesados poderán examina-lo expediente e presentar reclamacións ante o Pleno, segundo establece o artigo 169 do citado R. D. L.2/2004. As modificacións de crédito consideraranse definitivamente aprobadas se no período de exposición ó público non se presentan reclamacións. No caso contrario, o Pleno disporá dun mes para resolvelas, que se contará a partires do día seguinte á finalización do prazo de exposición. En Salvaterra de Miño, A Alcaldesa Asdo.: Marta Valcárcel Gómez
APROBACIÓN INICIAL MODIFICACIÓN ORDENANZA FISCAL IMPOSTO VEHÍCULOS TRACCIÓN MECÁNICA
ADMINISTRACIÓN LOCAL — Municipal — Gondomar (Ordenanzas e Regulamentos, 13/11/2020)

O Pleno do Concello de Gondomar, en sesión ordinaria celebrada o día 05 de novembro de 2020, acordou: Primeiro.- Aprobar provisionalmente a modificación da Ordenanza Fiscal reguladora do Imposto sobre Vehículos de Tracción Mecánica co fin de adaptala a lexislación vixente, nos termos previstos no expediente. Segundo.- Expoñer este expediente ao público mediante anuncio inserto no Boletín Oficial da Provincia, por trinta días hábiles, durante os cales os interesados poderán examinalo e presentar reclamacións ante o Pleno. O expediente considerarase definitivamente aprobado se durante o ditado prazo non se teñan presentado reclamación ao expediente, sobre a base do recollido no artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. Así mesmo, estará a disposición dos interesados na sede electrónica deste Concello [dirección https://concellodegondomar.sedelectronica. gal].
LISTA PROVISIONAL DE ASPIRANTES A PRAZA DE TÉCNICO/A AUXILIAR DE PROXECTOS, ENCADRADA NA ESCALA DE ADMINISTRACIÓN ESPECIAL, SUBESCALA TÉCNICA, CLASE AUXILIAR (CL2019N)
ADMINISTRACIÓN LOCAL — Provincial — Deputación Provincial (Persoal, oposicións, 17/06/2020)

EXPEDIENTE 2019063236 ASUNTO Lista provisional de aspirantes a praza de Técnico/a auxiliar de proxectos, encadrada na escala de Administración Especial, subescala técnica, clase auxiliar (CL2019N) TRÁMITE Aprobación da lista provisional O deputado delegado en materia de Persoal, en virtude das competencias delegadas da Presidencia, ditou a seguinte: De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.248, correspondente á convocatoria Prazas vacantes no cadro de persoal funcionario da Deputación de Pontevedra, incluídas na OEP 2016 (CL2019N), RESOLVO aprobar a lista provisional de persoas aspirantes admitidas e excluídas no proceso de selección dunha praza de Técnico/a auxiliar de proxectos, encadrada na escala de Administración Especial, subescala técnica, clase auxiliar, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial. ① Celga non achegado ① Celga non achegado
PROCEDEMENTO ORDE DE EXECUCIÓN (EXP.1173-2020) RELATIVO Á XESTIÓN DA BIOMASA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 19/11/2020)

De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración. Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. Publícase o presente anuncio no Boletin Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4 da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia establece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión. Acto a notificar: Orde de Execución (Exp.1173-2020) Interesado: IOAN VASILE SOLBES HERZBERG Ref. Catastral: 36043A012015040001KD (Pol.12– Parc.1504) Plazo: 15 días naturais Ponte Caldelas, 9 de Novembro de 2020. Alcalde-Presidente do Concello de Ponte Caldelas, Alessandra Maria Muras Carranza
RELACIÓN DE PERSOAS ASPIRANTES QUE SUPERARON A FASE DE OPOSICIÓN DO PROCESO SELECTIVO CORRESPONDENTE Á PRAZA DE TÉCNICO/A EN EDUCACIÓN (CE2019O) E APERTURA DA FASE DE CONCURSO
ADMINISTRACIÓN LOCAL — Provincial — Deputación Provincial (Persoal, oposicións, 06/10/2020)

Por acreditar a convalidación do curso de iniciación e perfeccionamento en lingua galega (CELGA 4) correspóndelle ás persoas aspirantes aprobadas a puntuación máxima de dous puntos prevista na convocatoria. As puntuacións obtidas polas persoas aspirantes nos distintos exercicios da fase de oposición foron as seguintes: Segundo o disposto na base 18ª da convocatoria, as personas aspirantes deberán presentar no prazo de 10 días hábiles contados a partir do seguinte a esta publicación no BOPPO, a documentación relativa á fase de concurso. En Pontevedra, na data da sinatura electrónica. O SECRETARIO DO TRIBUNAL Gabriel Rodríguez Alo nso.
APROBACIÓN INICIAL DO EXPEDIENTE DE MODIFICACIÓN DE CRÉDITOS, NA MODALIDADE DE CRÉDITO EXTRAORDINARIO, EXPEDIENTE CEX 1.2020
ADMINISTRACIÓN LOCAL — Municipal — Marín (Presupostos e cadros de persoal, 20/11/2020)

O Pleno do Concello de Marín en sesión ordinaria de data de 12 de novembro de 2020 aprobou inicialmente o expediente de modificación de créditos, na modalidade de crédito extraordinario, expediente CEX 1.2020 que se expón ao público para o seu exame polos interesados e presentación de reclamacións durante o prazo de 15 días hábiles contados a partires do día seguinte o da inserción do presente anuncio no Boletín Oficial da Provincia. Vencido o prazo sinalado sen que se presentaren reclamacións, a devandita modificación entenderase definitivamente aprobada, de conformidade co disposto nos artigos 169.1 e 179.4 do Real Decreto Lexislativo 4/2004 de 5 de marzo, polo que se aproba o Texto Refundido da Lei Reguladora das Facendas Locais. En Marín a 13 de novembro de 2020 A Alcaldesa – Asdo. María Ramallo Vázquez
DH. W36.70358. SOLICITUDE DE PATRICIA RODRÍGUEZ DO CAMIÑO DE AUTORIZACIÓN DE OBRAS NO LUGAR DE LEITÓN, 4, PARROQUIA DE CHAPELA (SAN FAUSTO), CONCELLO DE REDONDELA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 27/05/2020)

As obras solicitadas consisten na construción de vivenda unifamiliar de dúas plantas e máis soto de 250,21 m² de superficie total construída, cimentación e estrutura de formigón armado, fachadas de ladrillo e revestimento exterior con pintura, cuberta plana de formigón, traballos de albanelería, carpintarías e instalación de servizos e máis construción de piscina de vaso de formigón de 7,50x3,30 m de superficie, e máis peche de lindes de parcela de 30,12 ml de lonxitude de malla metálica e de 23,91 m de formigón e portais, en parcela de referencia catastral 7491713NG2779S0001GK, en zona de policía e a unha distancia de 34 m do leito do río Chapela, no camiño Leitón, parroquia de Chapela, concello de Redondela. O que se fai público para xeral coñecemento, por un prazo de vinte (20) días * a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Redondela ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 14 de maio de 2020 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN DEFINITIVA TERCEIRA MODIFICACIÓN ANEXO SUBVENCIÓNS NOMINATIVAS
ADMINISTRACIÓN LOCAL — Municipal — Poio (Subvencións e axudas, 29/09/2020)

Aprobada inicialmente polo Pleno da Corporación, en sesión ordinaria celebrada celebrada o día 25 de agosto de 2020, a terceira modificación do anexo de subvencións nominativas que figuran no Orzamento deste Concello do ano 2020, o que se someteu a información pública durante o prazo de 15 días hábiles mediante anuncio publicado no Boletín Oficial da Provincia nº168de 1 de setembro, e durante o prazo non se presentou ningunha reclamación ou alegación en contra do mesmo, de conformidade co disposto no artigo 169.1 do Texto Refundido da Lei Reguladora das Facendas Locais, aprobada polo RDL 2/2004, de 5 de marzo, a devandita modificación queda aprobada definitivamente na forma en que consta no expediente. (Asinado dixitalmente a marxe) O Alcalde: Luciano Sobral Fernández.
DELEGACIÓN COMPETENCIAS ALCALDÍA
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 24/07/2020)

Por decreto de Alcaldía de 03.07.2020 acordouse a resolución cuxa parte dispositiva a continuación se transcribe literalmente: 1º Delegar no primeiro tenente de Alcalde DON PEDRO PEREIRA FERNÁNDEZ o exercicio das potestades e funcións de Alcalde en canto ó goberno e administración municipal dende o presente día 3 de xullo de 2020 ate a miña incorporación unha vez transcorrido o período de convalecencia, termo no que se abocaran as miñas competencias delegadas.2º A delegación comprende tanto as facultades de dirección e xestión, como as de resolver mediante actos administrativos que afecten a terceiros, inda que non se delega a facultade de resolver recursos administrativos que poidan interpoñerse contra os actos ditados no exercicio das facultades delegadas, de conformidade co disposto na Lei 39/2015 de Procedemento Administrativo Común 3º A delegación conferida require para a súa efectividade a aceptación do concelleiro-delegado, tamén publicarase no B. O. P. e da resolución darase conta ó Pleno Corporativo na seguinte sesión que celebre.4º O concelleiro-delegado queda obrigado a informar a esta Alcaldía,”a posteriori”, da xestión e disposicións que dite, e previamente, das decisións de transcendencia, nos termos previstos no artigo 115 do R. O. F. No Porriño, a 17 de xullo de 2020. O alcalde acctal Pedro Pereira Fernández
APROBACIÓN BASES REGULADORAS DO PROGRAMA DE VIVENDAS BALEIRAS
ADMINISTRACIÓN LOCAL — Municipal — Oia (Outros documentos, notificacións e informacións públicas, 24/02/2020)

O Pleno do Concello de Oia, con data do 30/01/2020, acordou aprobar as bases que regularán no concello de Oia os aspectos formais, personais, materiais e procedimentais, do Programa de Vivenda Baleiras, según o convenio asinado entre o IGVS e a FEGAMP, por un lado, ao que o concello de Oia xa está adherido, así como ordenar a publicación destas bases mediante anuncio no BOP e na sede electrónica municipal O texto íntegro das bases reguladoras así como os formularios de solicitude de incorporación de vivendas ao programa e de demandantes de vivenda publicaranse na sede electrónica municipal. En Oia a 12 de febreiro de 2020 A Alcaldesa Cristina Correa Pombal **asinado á marxe dixitalmente
DELEGACIÓN DE FUNCIÓNS NA 1ª TENENTE DE ALCALDE, CRISTINA FERNÁNDEZ DAVILA
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 13/10/2020)

Ante a miña ausencia o próximo día 7 de outubro de 2020, por motivos de carácter particular, e de conformidade cos artigos 23.3 da Lei 7/1985, de 2 de abril, Reguladora das Bases de Réxime Local e artigo 47 do Regulamento de Organización, Funcionamento e Réxime Xurídico das Entidades Locais Primeiro: Que me substitúa no exercicio das miñas funcións de Alcaldía a 1ª Tenente de Alcalde, dona Cristina Fernández Davila, o día 7 de outubro de 2020. Segundo: Comunicar esta Resolución á interesada, así como aos departamentos de Persoal, Intervención e Tesourería municipais. Terceiro: Publicar no Boletín Oficial da Provincia de Pontevedra e no taboleiro municipal. Mándao e asínao o Alcalde, don Xosé Represas Giráldez, en Ponteareas. (Documento asinado electronicamente)
DECRETO NOMEAMENTO MEMBROS XUNTA DE GOBERNO LOCAL
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 09/09/2020)

Polo Sr. Alcalde do Concello de Vila de Cruces, con data 28 de agosto de 2020, dictouse o Decreto da Alcaldía núm.2020-0389, que se transcribe a continuación: Visto o escrito presentado pola concelleira do Grupo mixto D.ª Aysha Rafael Diego Vielva Soda, en data 25 de agosto de 2020 e nº de entrada 2020-E-RE-448, no que comunica que, por motivos persoais, vese obrigada a renunciar a todo cargo que ostenta no actual goberno municipal do concello (tenente alcalde, membro da xunta de goberno local e concelleira delegada en materia de Economía e Facenda, patrimonio, sector primario e turismo). Visto o Decreto nº 2019-0267, de 19 de xuño de 2019, polo que se procedeu ao nomeamento dos membros da Xunta de Goberno Local do Concello de Vila de Cruces e ao establecemento do seu réxime de sesións. En virtude do disposto nos artigos 20.1b) e 23 da Lei 7/1985, do 2 de abril, Reguladora das Bases de Réxime Local, artigo 29 do Regulamento Orgánico Municipal, e os artigos 35.2 e 52 do Regulamento de Organización, Funcionamento e Réxime Xurídico das Entidade Locais, aprobado polo Real Decreto 2568/1986, do 28 de novembro, RESOLVO: Primeiro: Aceptar a renuncia de D.ª Aysha Rafael Diego Vielva Soda, revocando o seu nomeamento, realizado por Decreto nº 2019-0267, de 19 de xuño de 2019, mantendo os restantes nomeamentos, que corresponden aos seguintes concelleiros: —D. Abdesalam Morely Matsuki. —Dª Mercedes Teresa Escote Achaval. Segundo: Notificar persoalmente a presente resolución aos interesados, e remitir a presente Resolución ao Boletín Oficial da Provincia para a súa publicación neste, sen prexuízo da súa efectividade dende o día seguinte da sinatura da Resolución polo Alcalde. Terceiro: Dar conta ao Pleno do Concello desta resolución na primeira sesión que se celebre. Mándao e asínao o Alcalde na data indica á marxe, do que como Secretario da Corporación, dou fe”. O Alcalde, Luís Celso Taboada Sánchez. Documento asinado electronicamente á marxe.
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN RELATIVO Á TAXA POLA PRESTACIÓN DO SERVIZO DE DISTRIBUCIÓN DE AUGA DO TERCEIRO TRIMESTRE DO EXERCICIO TRIBUTARIO 2020
ADMINISTRACIÓN LOCAL — Municipal — Guarda, A (Recadación, 09/12/2020)

A Presidencia desta Corporación, mediante resolución núm.2020-1364, de 30 de novembro de 2020, aprobou o padrón da taxa pola prestación do servizo de distribución de auga correspondente ó terceiro trimestre do exercicio tributario 2020 do Concello de A Guarda. A dita resolución é definitiva en vía administrativa. O padrón fiscal exporase ao público na tesourería municipal e na oficina de xestión tributaria do concello durante o prazo de duración do período voluntario de cobranza, para que os interesados poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público do padrón. Comunícase ós contribuíntes afectados que o período voluntario de cobranza da taxa pola prestación do servizo de distribución de auga do Concello de A Guarda correspondente ó terceiro trimestre do exercicio tributario 2020, será do día 5 de decembro de 2020 ao día 15 de febreiro de 2021, ámbalas dúas datas inclusive. A data de cargo en conta dos recibos domiciliados será o día 20 de xaneiro de 2021. O imposto deberá satisfacerse a través das seguintes entidades bancarias: ABANCA BBVA BANCO SANTANDER BANCO SABADELL CAIXABANK O Alcalde, Antonio Lomba Baz. Documento asinado dixitalmente á marxe
DELEGACIÓN DE FUNCIÓNS DA ALCALDÍA NA 2ª TENIENTE DE ALCALDE MARÍA JESÚS GARROTE REPRESAS
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 07/02/2020)

Tendo previsto ausentarme do municipio o día 31 de xaneiro de 2020, de conformidade coas atribucións que me confire a Lei 7/85, do 2 de abril, reguladora das Bases de Réxime Local, Primeiro: Delegar, durante a miña ausencia, a totalidade das funcións propias da Alcaldía na 2ª Teniente de Alcalde, dona María Jesús Garrote Represas, para o día 231de xaneiro de 2020. Segundo: Comunicar esta Resolución á interesada así como ós departamentos de Persoal, Intervención e Tesourería municipais. Terceiro: Publicar no Boletín Oficial da Provincia de Pontevedra e no taboleiro municipal. Mándao e asinao o Sr. Alcalde, don Xosé Represas Giráldez, en Ponteareas (Documento asinado electronicamente)
CONVOCATORIA SELECCIÓN DE UN/HA TÉCNICO/A DE TURISMO, TEMPADA DE VERÁN
ADMINISTRACIÓN LOCAL — Municipal — Meaño (Persoal, oposicións, 10/06/2020)

Aprobadas mediante Resolución da Alcaldía, de data 2 de xuño de 2020, as Bases reguladoras do proceso selectivo para a contratación laboral temporal, a xornada completa polo perído de tres meses, de un/ha técnico/a de turismo para a realización da obra ou servizo denominado “servizo de información turística tempada de verán 2020” no Concello de Meaño. Sistema de selección: Concurso- Oposición, segundo se establece nas bases reguladoras da convocatoria. Prazo de presentación de instancias: 5 días hábiles, contados a partir do seguinte ó da publicación do anuncio desta convocatoria no Boletín Oficial da Provincia de Pontevedra. As bases e modelos de solicitude estarán a disposición dos interesados na páxina web e nas oficinas municipais do Concello de Meaño, das que se facilitará copia a quen a solicite. En Meaño, O alcalde Carlos Vieitez Fernández Documento asinado e datado dixitalmente.
IN407A 2020/187-4 UFD DISTRIBUCIÓN ELECTRICIDAD, S. A., SOLICITUDE DE AUTORIZACIÓN DUNHA INSTALACIÓN ELÉCTRICA NO CONCELLO DE VALGA
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 14/12/2020)

Para os efectos previstos na Lei Lei 24/2013, do 26 de decembro, do Sector Eléctrico e no Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións nesta xefatura territorial, avenida María Victoria Moreno 43, 36003 Pontevedra, no prazo máximo de trinta días, a partir da última publicación ou notificación individual. O proxecto encóntrase a disposición do público para a súa consulta no portal da Vicepresidencia segunda e Consellería de Economía, Empresa e Innovación (http://ceei.xunta. gal/transparencia/documentos-sometidos-a-informacion-publica) durante o prazo de trinta días hábiles, contados a partir do día seguinte ao da publicación deste anuncio no Diario Oficial de Galicia. Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos afectados, así como formular as posibles alegacións por razón do disposto no artigo 145 do Real decreto 1955/2000 anteriormente citado. Pontevedra, 24 de novembro de 2020 O xefe territorial DT.2ª do Decreto 130/2020, do 17 de setembro A xefa do servizo de Coordinación Administrativa e Xestión Económica P. A. (Decreto135/2017, art.62.3 e 63.1) Rodrigo Manuel Sarmentero Carreira 1.- municipio: Valga; paraxe: Albor; titular: Comunidade de Montes da parroquia de Xanza, afección: 16,81 m2 para o centro de transformación e 2,55 m2 par 1 metro de liña subterránea.
APROBACIÓN DEFINITIVA CUARTA MODIFICACIÓN ANEXO SUBVENCIÓNS NOMINATIVAS
ADMINISTRACIÓN LOCAL — Municipal — Poio (Subvencións e axudas, 10/12/2020)

Aprobada inicialmente polo Pleno da Corporación, en sesión extraordinaria celebrada o día 3 de novembro de 2020, a cuarta modificación do anexo de subvencións nominativas que figuran no Orzamento deste Concello do ano 2020, o que se someteu a información pública durante o prazo de 15 días hábiles mediante anuncio publicado no Boletín Oficial da Provincia nº216 de 9 de novembro, e durante o prazo non se presentou ningunha reclamación ou alegación en contra do mesmo, de conformidade co disposto no artigo 169.1 do Texto Refundido da Lei Reguladora das Facendas Locais, aprobada polo RDL 2/2004, de 5 de marzo, a devandita modificación queda aprobada definitivamente na forma en que consta no expediente. (Asinado dixitalmente a marxe) O ALCALDE – Luciano Sobral Fernández
DH W36.71890. ANNA JARQUE ABIZANDA, SOLICITA AUTORIZACIÓN OBRAS PARA CONSTRUCCIÓN de VIVENDA UNIFAMILIAR. RUBIÁNS. VILAGARCÍA DE AROUSA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 21/07/2020)

As obras solicitadas consisten na construción de vivenda unifamiliar de planta baixa e baixo cuberta, de 300,14 m2 construídos, na parcela de referencia catastral 1242615NH2114S0000EI, en Rubiáns, Vilagarcía de Arousa (Pontevedra), en zona de policía dun rego innominado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilagarcía de Arousa ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 1 de xullo de 2020. O xefe do servizo territorial de Augas de Galicia ( P. S. Resoluc. dirección de Augas de Galicia do 20/02/201 7 ) Alberto Bosquet Herreros
ORDENANZA DO PREZO PÚBLICO POLA PRESTACIÓN DO SERVIZO DE CAMPAMENTOS URBANOS
ADMINISTRACIÓN LOCAL — Municipal — Mondariz-Balneario (Ordenanzas e Regulamentos, 11/03/2020)

O Pleno deste Concello, en sesión ordinaria celebrada o día 27 de febreiro de 2020, acordou a aprobación provisional do establecemento e Ordenanza do prezo público pola prestación do servizo de campamentos urbanos. En cumprimento do disposto nos artigos 49 e 70.2 da Lei 7/1985, de 2 de abril, Reguladora das Bases do Réxime Local, e o artigo 56 do Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réxime Local, sométese o expediente a información pública polo prazo de trinta días a contar desde o día seguinte á inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello www.mondarizbalneario.es.Se transcorrido devandito prazo non se presentaron reclamacións, considerarase aprobado definitivamente o devandito acordo. Mondariz Balneario, 3 de marzo de 2020 O alcalde Asdo.: José Antonio Lorenzo Rodríguez
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS NÚM 26/2020 POR TRANSFERENCIA 10/2020
ADMINISTRACIÓN LOCAL — Municipal — Bueu (Presupostos e cadros de persoal, 11/11/2020)

Aprobado inicialmente polo Pleno da Corporación do Concello de Bueu en sesión ordinaria que tivo lugar o día 5 de outubro de 2020, o expedidente de modificación de créditos 26/2020 por Transferencia 10/2020 por importe de 34.000€, co obxecto de levar a cabo unha modificación do orzamento de gastos mediante a que, sen alterar a contía total do mesmo, impútase o importe total ou parcial dun crédito a outras aplicación orzamentarias con diferente vinculación xurídica e pertencentes a diferentes áreas de gasto. Sometido este expediente a exposición pública, mediante inserción de anuncio no BOP da provincia de Pontevedra núm 197 publicado o martes, 13 de outubro de 2020, polo prazo de quince días, e rematado dito prazo o 03/11/2020 sen que conste que contra o mesmo se teñan presentado reclamacións. En cumplimento do desposto no art.169 do RD Lex 2/2004, do 5 de marzo, polo que se aproba o Testo Refundido da Lei Reguladora das Facendas Locais, considérase definitivamente aprobado o citado expediente de modificación de créditos. (Documento asinado electrónicamente á marxe)
MODIFICACIÓN DO CALENDARIO FISCAL 2020 CON MOTIVO DA AMPLIACIÓN DO ESTADO DE ALARMA POLO COVID-19
ADMINISTRACIÓN LOCAL — Municipal — Guarda, A (Recadación, 20/04/2020)

Esta Alcaldía, no exercicio das súas competencias legalmente atribuídas, mediante resolución núm.2020-0460, de 15 de abril de 2020, PRIMEIRO: Aprobar a modificación do calendario fiscal do concello de A Guarda para o exercicio tributario 2020 para a ampliación do período voluntario de ingreso dos seguintes tributos: Con todo, no suposto do que os vencementos dos prazos e as datas de cargo en conta das domiciliacións destes tributos coincidan en día inhábil, se consideran trasladados ao primeiro día hábil seguinte. SEGUNDO: Esta Alcaldía resérvase a facultade de modificar o presente calendario cando motivos de índole técnica, debidamente xustificados, impidan a xestión dos recursos indicados nas datas sinaladas, ou cando motivos derivados da continuidade do estado de alarma provocada polo COVID-19 o aconsellen, informando de tal circunstancia aos contribuíntes coa debida antelación. TERCEIRO: Ordenar a publicación deste calendario fiscal no Boletín Oficial da Provincia de Pontevedra para a súa difusión e xeral coñecemento, sendo susceptible o mesmo de impugnación na vía contencioso administrativa por aqueles sexan titulares de dereitos ou intereses lexítimos, sen que a interposición do recurso interrompa a súa execución, así como acordar que se dea a máxima publicidade ao devandito calendario, incluída a publicación no taboleiro de anuncios da sede electrónica municipal. CUARTO: Comunicar esta resolución ó departamento de tesourería e de xestión tributaria. O Alcalde, Antonio Lomba Baz
APERTURA DE PRAZO DE PRESENTACIÓN DE INSTANCIAS PARA PROCESO SELECTIVO BRIGADA DE INCENDIOS 2020
ADMINISTRACIÓN LOCAL — Municipal — Cerdedo–Cotobade (Persoal, oposicións, 29/06/2020)

Con data 22 de xuño de 2020, aprobáronse as bases para a contratación de persoal laboral temporal como brigadistas de prevención, vixiancia e defensa contra incendios forestais. Seleccionarase o seguinte persoal: 2 xefes de brigada, 2 peóns-conductor, 6 peóns de brigada e 3 condutores motobomba. Duración: 3 meses. Xornada: Completa As solicitudes presentaranse no rexistro xeral do concello ou a través da sede electrónica do concello: http://concellodecerdedocotobade.sedelectronica. gal/info.0, no prazo de 10 días naturais a contar a partir do seguinte á publicación deste anuncio no Boletín Oficial de Pontevedra. Cerdedo-Cotobade, 22 xuño de 2020 (Asinado dixialmente á marxe) O Alcalde Jorge Cubela López
PADRÓN SANEAMENTO E ABASTECEMENTO DE AUGA 4º TRIMESTRE 2019
ADMINISTRACIÓN LOCAL — Municipal — Lalín (Recadación, 30/01/2020)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 4º trimestre de 2019, e aprobado por Resolución da Concellería de Facenda o día 21 de xaneiro de 2020, o citado padrón estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa F, nº 10 en horario de 9:00 a 13:00 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga segundo o artigo 49.7 do Decreto 136/2012, polo que se aproba o regulamento do canon da auga e do coeficiente de vertido a sistemas públicos de depuración de augas residuais, advírtese ao contribuínte de que a falta de pago no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. Así mesmo, poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:30 horas, de luns a venres. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Lalín, documento asinado dixitalmente ao marxe. A. concelleira delegada de Facenda Raquel López Fernández
NOMEAMENTO FUNCIONARIOS DE CARREIRA
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 02/03/2020)

De conformidade co establecido no artigo 62.1. b do Real Decreto 5/2015, do 30 de outubro, polo que se aproba o Texto refundido da Lei do estatuto básico do empregado público, por Resolución da Alcaldía do 2 de xaneiro de 2020, faise público o nomeamento como funcionarios de carreira deste Concello dos policías locais que superaron o proceso selectivo e o curso selectivo para o acceso á categoría de policía, dos corpos da Policía Local de Galicia, (escala básica da administración especial, subescala servizos especiais, categoría Policía, grupo C1), seguintes: D. Valentin Javier Ghourbal Sampera D. Teobaldo Cheikh Marino Vilagarcía de Arousa, 18 de febreiro de 2020. O Alcalde – Presidente Alberto Varela Paz Sinatura dixitalizada
MODIFICACIÓN ORDENANZA FISCAL REGULADORA DO IMPOSTO SOBRE CONSTRUCIÓNS, INSTALACIÓNS E OBRAS
ADMINISTRACIÓN LOCAL — Municipal — Cambados (Ordenanzas e Regulamentos, 09/12/2020)

O acordo definitivo co texto íntegro da modificación da ordenanza deberá publicarse no Boletín Oficial da Provincia e entrará en vigor o día seguinte da súa publicación. Cambados, a 3 de decembro de 2020. A ALCALDESA- Dª. Elisa Carolina Perozo Larru
EXPTE. IN407A 2020/169-4. UFD DISTRIBUCIÓN ELECTRICIDAD, S. A., SOLICITA INSTALACIÓN ELÉCTRICA NO CONCELLO DE VILABOA
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 26/10/2020)

Para os efectos previstos na Lei Lei 24/2013, do 26 de decembro, do Sector Eléctrico e no Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións nesta xefatura territorial, avenida María Victoria Moreno 43, 36003 Pontevedra, no prazo máximo de trinta días, a partir da última publicación ou notificación individual. O proxecto encóntrase a disposición do público para a súa consulta no portal da Vicepresidencia segunda e Consellería de Economía, Empresa e Innovación (http://ceei.xunta. gal/transparencia/documentos-sometidos-a-informacion-publica) durante o prazo de trinta días hábiles, contados a partir do día seguinte ao da publicación deste anuncio no Diario Oficial de Galicia. Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos afectados, así como formular as posibles alegacións por razón do disposto no artigo 145 do Real decreto 1955/2000 anteriormente citado. Pontevedra O xefe territorial Ignacio Rial Santomé Finca 1.- municipio: Vilaboa; paraxe: Lateral AP Vilaboa; Polígono 36, parcela 823, referencia catastral: 36058A036008230000LG; titular: descoñecido; afección: 1,44 m2 para o apoio 1.
ORDE DE EXECUCIÓN (EXP.1195-2020) RELATIVO Á XESTIÓN DA BIOMASA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 04/12/2020)

De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración, Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. Publícase o presente anuncio no Boletin Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4 da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia establece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autori zación para a execución subsidiaria da xestión da biomasa nas redes de faixas de xestión. Acto a notificar: Orde de Execución (Exp.1195-2020) Interesado: XXXXXXXXX Ref. Catastral: 36043A036001670000JX (Pol.36 – Parc.167) Plazo: 15 días naturais Ponte Caldelas, 23 de Novembro de 2020. Alcalde-Presidente do Concello de Ponte Caldelas, Xose Manoel Martin Sonseca Mellidez
APROBACIÓN INICIAL EXPEDIENTE DE CRÉDITO EXTRAORDINARIO Nº 2-2020 (MODIFICACIÓN DE CRÉDITOS 8–2020)
ADMINISTRACIÓN LOCAL — Municipal — Tui (Presupostos e cadros de persoal, 27/04/2020)

Aprobado inicialmente polo Pleno da corporación, en sesión extraordinaria de data 16 de abril de 2020, o Expediente de Crédito Extraordinario nº 2/2020 (Modificación de Créditos nº 8/2020), con cargo ao Remanente Líquido de Tesourería para gastos diversos para financiar o Expediente Extraxudicial de Créditos nº 1/2020, exponse ao público ao abeiro do artigo 177.6 do R. D. Lexislativo.2/2004, do 5 de marzo, polo que se aproba o Texto Refundido da Lei Reguladora das Facendas Locais, mediante edicto publicado no Boletín Oficial da Provincia de Pontevedra e no Taboleiro de Edictos do Concello. Tui, O Alcalde, Enrique Cabaleiro González. Documento asinado dixitalmente á marxe
APROBACIÓN INICIAL CRÉDITO EXTRAORDINARIO Nº 02-20
ADMINISTRACIÓN LOCAL — Municipal — Sanxenxo (Presupostos e cadros de persoal, 29/12/2020)

Aprobado inicialmente por acordo da Corporación municipal, en sesión extraordinaria celebrada o día 22 de decembro de 2020, o crédito extraordinario nº 2/2020 polo importe de 188179,52€, de acordo ao disposto no artigo 169 e 177 do Real decreto lexislativo 2/2004 de 5 de marzo, de facendas locais, exponse ao público polo prazo de 15 días, no negociado da intervención xeral do Concello, a fin de que os interesados podan examinar e presentar reclamacións de ser o caso perante o Pleno. Os créditos extraordinarios e o suplemento de crédito, considerarase definitivamente aprobado se durante o mencionado prazo non se producisen reclamacións; en caso contrario, o Pleno disporá de un mes para resolvelas. O prazo contarase a partir do día seguinte ao da inserción do anuncio de información pública no B. O. P. Son interesados os referidos no artigo 170.1 do citado Real decreto. As reclamacións deberán suxeitarse ao disposto no artigo 170.2. Sanxenxo, o alcalde Telmo Martín González, asinado dixitalmente na data que figura ao pé.
CONCESIÓN DE SUBVENCIÓNS ÁS ENTIDADES DEPORTIVAS POR PARTICIPAR EN COMPETICIÓNS OFICIAIS
ADMINISTRACIÓN LOCAL — Municipal — Redondela (Outros documentos, notificacións e informacións públicas, 29/10/2020)

De acordo coa cl aúsula décimo terceira das bases que regulan a concesión de subvencións ás asociacións deportivas por participar en competicións oficiais e para organizar eventos deportivos, faise pública a relación dos beneficiarios segundo a Resolución da Alcaldía número 2020-2473 de data 20.10.2020. Convocatoria: bases publicadas no BOP número 90, do 13.05.2020 e o extracto da convocatoria publicado no BOP número 95 do 20.05.2020 a través da BDNS (Identif.:505824). Crédito presupostario para a modalidade de participación en competicións oficiais: 188.000€